ARVUSTUS | Ätt, maksa mu miljoniarved kinni! Anna Nicole Smithi jälitab ka pärast surma kullakaevaja kuvand(23)
Kui seksisümbol Pamela Anderson sai oma dokumentaalfilmis müüte murda, siis varalahkunud Anna Nicole Smithi puhul on lugu vastupidine. Kõrvalseisjad annavad kuulujuttudele hoogu juurde.
2000-ndatel troonisid teleedetabelites tõsielusarjad, mis panid kuulsusi jaburusi tegema. Näiteks „Lihtne elu“, kus Paris Hilton ja Nicole Richie avastasid, kuidas on stiletodes mudas mütata ja maatööd teha. Vahel polnud aga vaja kunstlikku keskkonda juurde tuuagi. „The Anna Nicole Show“ pajatas Smithi argielust, mis oli täis peaasjalikult piinlikke seiku ja mõtteteri. „Ma tean mitte midagi mitte millestki,“ teatas sarja kangelanna välispoliitikast rääkides.